খালিদ বললো, ‘যুদ্ধ করে করে তারা এখন পরিপক্ব হয়েছে। ওহুদ যুদ্ধে যে ভুল তারা করেছিল তেমন ভুল তারা আর করবে না। খন্দকের যুদ্ধে মুহাম্মদ যে অসাধারণ নৈপুণ্য ও কৌশল প্রদর্শন করেছে তাতেই বলা যায়, প্রচলিত কৌশলের ওপর ভর করে সে চলে না। নিত্যনতুন কৌশল উদ্ভাবনে সে ওস্তাদ। তার এই হাওয়া হয়ে যাওয়াটাও একটা কৌশল। সে আমাদের ধৈর্যের পরীক্ষা নিচ্ছে। অপেক্ষা করতে করতে আমরা যখন ক্লান্ত হয়ে পড়বো, ক্লান্তিতে আমাদের বাহুগুলো শিথিল হয়ে পড়বে তখন আঘাত হানবে সে।’